הבו בנות לאילת

הבו בנות לאילת הוא סרט קומדיה ישראלי משנת 1964 שצולם בשחור-לבן בבימוי של ליאו פילר ונתן אקסלרוד שגם כתבו את התסריט.

המוזיקה נכתבה בידי יצחק גרציאני, נעימת הנושא "הבו בנות לאילת" מושרת למילותיו של עמוס אטינגר.

הסרט היה גנוז 50 שנה והוא חלק מסרטי הארכיון הישראלי לסרטים בסינמטק ירושלים. הסרט עבר שיחזור ועיבוד על ידי יעקב גרוס בשנת 2015 והוא תרם עותק אחד לספריית סינמטק תל אביב לזכר נתן גרוס ויורם גרוס.

==תקציר העלילה==
באילת יש מצוקת דיור. שלמה (שלמה בר-שביט) מבקש מנציג משרד השיכון (ברוך דוד), חדר נוסף על מנת לערוך בו ניסויים על מכונת קירור מהפכנית אך נענה שרק אנשים נשואים מקבלים חדר נוסף. בעיתונים מתפרסם שיש מצוקת דיור לרווקים באילת ושדכן תל אביבי (רפאל קלצ'קין) חושב שזו הזדמנות להרוויח. הוא מדפיס מודעות פרסומת, נוסע לאילת ומחלק אותן בכל העיר. הוא נפגש עם שלמה ומוסר לו תמונות של שלוש מועמדות מתאימות לו. שלמה מתבונן בתמונות לקול צחוקו של יוסקה (נחום שליט), אחד מפועלי הנמל ובוחר בתמונה של דורה (אלישבע מיכאלי).

ישראל (דוד רם) הוא מנהל התפעול בנמל אילת, גבר נאה שלא ממהר להתחתן. מזכירתו היא שוש ([https://www30.tau.ac.il/theatre/view_pritim.asp?id=767 יעל דרויאנוב]) והיא נוסעת לחופשה בתל אביב עם בעלה מיכה (אורי לוי) ושלמה מתלווה אליהם.

שלמה מחפש דירה זולה, והסרסור אברשה ([https://www30.tau.ac.il/theatre/view_pritim.asp?id=1780 חיים פולני]) מפנה אותו למלון זול. שלמה מתגלח ולפתע נכנסת לחדר אישה ([https://www30.tau.ac.il/theatre/view_pritim.asp?id=1510 ברכה נאמן]). הוא חושב שהיא מנקה מהמלון, אך מתחוור לו שהיא יצאנית והוא בורח משם במהירות.

לנמל התעופה בלוד מגיעה בטיסה אביגיל סולומון ([https://www30.tau.ac.il/theatre/view_pritim.asp?id=2522 אווה ליאון]), היא מתקבלת על ידי נציג משרד התיירות (ליאו פילר). לאחר מלחמת העצמאות בה שירתה בחטיבת גולני היא טסה לארצות הברית ועסקה בתיירות, כעת היא מתבקשת על ידי נציג משרד התיירות לפתוח לשכת תיירות באילת.

היא מתאכסנת במלון סמואל שם מתאכסנים גם שוש, מיכה שלמה והתייר הקשיש וילי קרמר (פסח בורשטיין), שמחזר אחרי אביגיל היפה. 

שלמה מנסה פעמיים להיפגש עם דורה, אך אינו מצליח והיא שופכת את חמתה על השדכן. גם ישראל מגיע לאותו מלון ונפגש עם אביגיל. לבסוף כולם מגיעים לאילת. יוסקה חושב שדורה היא תיירת עשירה, משנה את שמו לג'ורג' ומציג את עצמו כמדריך תיירות. הוא לוקח אתה לתמנע ומצלם אותה תחת סלע הפטריה אבל כשמתברר לו שהיא מכפר סבא הוא בורח ומשאיר אותה לבד. שלמה ומיכה מגיעים למקום ומתחפשים לערבים, היא בורחת מהם ולבסוף נופלת לזרועותיו של שלמה.

גם שלמה ואביגיל מטיילים באזור וכשמתברר לישראל שאביגיל היא צברית ששירתה כלוחמת הוא מתאהב בה ושניהם מתנשקים.

הסוף הוא טוב - שלמה ודורה מתאהבים והוא מצליח להפעיל את מכונת הקירור, הזוגות חוגגים ביחד. השדכן מגיע למקום ומצטער שהשידוכים נעשו ללא התערבותו.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| שלמה בר-שביט || שלמה
|-
| אורי לוי || מיכה
|-
| יעל דרויאנוב || שושנה
|-
| נחום שליט || יוסקה/ג'ורג'
|-
| [https://www30.tau.ac.il/theatre/view_pritim.asp?id=2221 דוד רם] || ישראל
|-
| [https://www30.tau.ac.il/theatre/view_pritim.asp?id=2522 אווה ליאון] ||אביגיל
|-
| אלישבע מיכאלי || דורה
|-
| רפאל קלצ'קין || שדכן
|-
| פסח בורשטיין || קרמר
|-
| [https://www30.tau.ac.il/theatre/view_pritim.asp?id=1780 חיים פולני] || אברשה
|-
| [https://www30.tau.ac.il/theatre/view_pritim.asp?id=1510 ברכה נאמן] || יצאנית
|-
| ברוך דוד || פקיד משרד השיכון
|-
|משה ישעיהו
|המלצר
|-
| ליאו פילר || נציג משרד התיירות
|}

==קישורים חיצוניים==

* 
* [https://www.youtube.com/watch?v=vAUET32DrZs שיר הנושא בתחילת הסרט], באתר יוטיוב
* [https://www.youtube.com/watch?v=igHddHVPrU0 שלמה פוגש בחורה], באתר יוטיוב
* [https://jfc.org.il/movie/27750-2/ ״הבו בנות לאילת״], הסרט המלא לצפייה ללא תשלום ב[https://jfc.org.il/ אתר הארכיון ישראלי לסרטים - סינמטק ירושלים]

קטגוריה:סרטי 1964
קטגוריה:סרטים ישראליים
קטגוריה:סרטים בעברית
קטגוריה:סרטי שחור-לבן ישראליים
קטגוריה:סרטי קומדיה ישראליים
קטגוריה:אילת בקולנוע
קטגוריה:סרטים ישראליים משנת 1964